CELEX: 62019CB0047
Language: mt
Date: 2019-10-07 00:00:00
Title: Kawża C-47/19: Digriet tal-Qorti tal-Ġustizzja (Id-Disa’ Awla) tas-7 ta’ Ottubru 2019 (talba għal deċiżjoni preliminari ta Finanzgericht Hamburg – il-Ġermanja) - HA vs Finanzamt Hamburg-Barmbek-Uhlenhorst (Rinviju għal deċiżjoni preliminari – Sistema komuni ta’ taxxa fuq il-valur miżjud (VAT) – Artikolu 132(1)(h) sa (j) – Diversi eżenzjonijiet marbuta mat-tfulija jew maż-żogħżija, l-edukazzjoni skolastika jew l-edukazzjoni universitarja – Tagħlim tas-surf u bburdjar għal skejjel u universitajiet – Vjaġġ tal-klassi)

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/9
            
         
      Digriet tal-Qorti tal-Ġustizzja (Id-Disa’ Awla) tas-7 ta’ Ottubru 2019 (talba għal deċiżjoni preliminari ta Finanzgericht Hamburg – il-Ġermanja) - HA vs Finanzamt Hamburg-Barmbek-Uhlenhorst
      (Kawża C-47/19) (1)
      
      (Rinviju għal deċiżjoni preliminari - Sistema komuni ta’ taxxa fuq il-valur miżjud (VAT) - Artikolu 132(1)(h) sa (j) - Diversi eżenzjonijiet marbuta mat-tfulija jew maż-żogħżija, l-edukazzjoni skolastika jew l-edukazzjoni universitarja - Tagħlim tas-surf u bburdjar għal skejjel u universitajiet - Vjaġġ tal-klassi)
      (2020/C 77/12)
      Lingwa tal-kawża: il-Ġermaniż
      
         Qorti tar-rinviju
      
      Finanzgericht Hamburg
      
         Partijiet fil-kawża prinċipali
      
      
         Rikorrent: HA
      
         Konvenut: Finanzamt Hamburg-Barmbek-Uhlenhorst
      
         Dispożittiv
      
      
                  1)
               
               
                  Il-kunċett ta’ “edukazzjoni skolastika jew universitarja” fis-sens tal-Artikolu 132(1)(i) u (j) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, għandu jiġi interpretat fis-sens li din l-edukazzjoni ma tkoprix tagħlim li ma tkoprix it-tagħlim tas-surfing u bburdjar ipprovdut minn skejjel tas-surfing u bburdjar, bħal dawk inkwistjoni fil-kawża prinċipali, għal stabbilimenti edukattivi jew għal universitajiet, li fihom dan it-tagħlim jista’ jaqa’, rispettivament, il-programm ta’ attivitajiet sportivi jew it-taħriġ ta’ għalliema sportivi u jgħodd għall-finijiet tal-evalwazzjoni.
               
            
                  2)
               
               
                  Il-kunċett ta’ provvista ta’ servizzi “marbuta mill-qrib mal-protezzjoni tat-tfal u ta’ żgħażagħ”, fis-sens tal-Artikolu 132(1)(h) tad-Direttiva 2006/112, għandu jiġi interpretat fis-sens li ma jkoprix it-tagħlim tas-surfing u bburdjar ipprovdut mill-iskejjel tas-surf u bburdjar, bħal dawk inkwistjoni fil-kawża prinċipali, irrispettivament minn jekk dak it-tagħlim jingħatax bħala parti minn vjaġġ tal-klassi.
               
            
         (1)  ĠU C 131, 08.04.2019.